DIKETSO 25 DIKETSO 27
19Jwale, wena morena Agripa, ha ke a ka ka hana pontsho eo ya lehodimo; EKSODA 29:30 SSO61SO - Mora wa hae, eo e tla ba - Bible Search
30Mora wa hae, eo e tla ba moprista tulong tsa hae, ya tla kena tenteng ya pokano ho etsa tsa tshebeletso sehalalelong, o tla di apara ka tshiu tse supileng. GENESI 11:7 NSO51 - Tlang re yeng, re raranye mmolelo - Bible Search
7Tlang re yeng, re raranye mmolelo wa bona gona moo, gore ba se ke ba hlwa ba kwana ka mmolelo. Mmegi Blogs :: Manatetshapuo a a tswelela
Manatetshapuo a a tswelela
E tlaa re gompieno re tswelele ka manatetshapuo a dikarolo tsa mmele. Kgang ya rona ya tshipi/beke e e fetileng, e ne ya wela ka lenatetshapuo le le reng go oba lebogo. Re ne ra re, lenatetshapuo le, le dirisiwa fa go buiwa ka dijo mme e se dijo tse dintsi. Ra ntsha sekai sa gore, ka go dikile go le leuba, dijwalo tsa ga Mhetlhi di ne tsa babalelwa ke letsatsi, tsa a swa.
Fa a roba, a bona kgetsi di le some tsa mabele, di le tlhano tsa dinawa, fa mmidi one a ne a itswela fela.
Ra tswelela ka gore, le fa a bonye thobo e e kwa tlase go feta jaaka gale, Mhetlhi ga a ke a galale.
A fetele pele Motswana a re, go na le go loma ka meno. Gongwe ngwana mongwe o ka botsa gore, ka go lomiwa ka meno, fa motho a sa lome ka meno o ka loma ka eng.
A re boele kwa Letloping re re, Morwadi o kwa tshimong o a roba. O tlhola koo letsatsi lotlhe. Fa le phirima, o digela tema, o boela gae.
Morago ga go ja, o tswelela le tse dingwe ditiro go fitlhelela a ya go robala. O robala ka letsapa le legolo ka o sale a tlhola a eme, a dira a le nosi.
Fa go ntse jaana, ke gone Motswana a re motho o lomile ka meno. Re bo re ka bua jalo ra re, Morwadi o lomile ka meno ka jaana ke yoo, re bona a tlhotse a eme, a dira/bereka a le nosi, go se ope go mo thusa.
A re lemoge gore, jaaka re bona ka Morwadi, motho o ka loma
ka meno ka o nosi mo lwapeng, kgotsa mo tirong nngwe fela, ga a na ope yo o mo thusang.
Go ntse go ntse jalo, motho o ka loma ka meno mme e se gore o nosi. A na le batho mme batho ba, ba sa ikutlwe go ema ba dira sepe.
E re ba tshwanetse go thusa e nne diipato fela. Motho a re o a lwala; tlhogo e a opa, mala a a sega, mokwatla o a thunya. Go nne gontsi mme tota e se ga boammaaruri, e le fela motho go tshaba tiro.
Le lengwe lenatetshapuo le re go sekegela tsebe. Nako ele re ne ra utlwa Naledi a re, ka o na le tiro e ntsi, ga a ke a kgone go ya phuthegong e e neng e biditswe kwa ga Kobokwe.
Mmualebe ene a bua gore, le fa tiro e le ntsi, o tlaa ya phuthego eo, ka o batla go ya go itseela ka tsebe.
A raya gore o batla go ya go itheeletsa, go ikutlwela ka ya gagwe tsebe, e seng go bolelelwa. Jaanong gompieno re kopana le go sekegela tsebe. Gone go raya eng?
Go araba potso e, a re re Mheti o batla go golega a isa bana gae mme dipholo tsa gagwe di a tlhaela. Tse pedi di dikile di timetse.
Ka ntlha e nngwe, Mheti le ene o batla go itlhaganelela go isa bana gae a bo a boela ditiro tse dingwe mo Letloping. Mheti o khutsa ka lengole, a solofetsa gore o tlaa itlhaganela, a boe ka pela kwa gae. Go utlwa ka fa Mheti a lelang ka teng, Mhudi o felela a mo sekegela tsebe, a mo adima dipholo.
Re tlaa bona gore, go sekegela tsebe go raya go reetsa motho, o bo o dira kana o mo naya se a se lopang, e seng gore a lope lefela. A ba se lope lefela; ba sekegele tsebe. motshwanes@yahoo.com
Manatetshapuo a dikarolo tse dingwe
A re tswelele ka one
A re bue ka manatetshapuo a lefoko ‘pelo’
Mopako ga se wa dijo fela
Thusa ka koo
A re ele tlhaka eo tlhoko
Ga se go beeletsa
Leo ke Sekgoa
Re amogela ka tsoo pedi
Ga di nkame
Phepheng e sentse moletlo
Go tsaya tema
Seo ga se go phepafatsa
Mafoko ao ga a dirisiwa sentle
Fa re kwala jalo ke leina
A re sedikologe
A sa utlweng wa batsadi o…
A ke Setswana?
Wena wa re ke eng?